Document ID: 31986L0029

*****
ΔΕΥΤΕΡΗ ΟΔΗΓΙΑ ΤΗΣ ΕΠΙΤΡΟΠΗΣ
της 5ης Φεβρουαρίου 1986
για τροποποίηση της οδηγίας 85/429/ΕΟΚ της Επιτροπής σχετικά με την τροποποίηση των παραρτημάτων της οδηγίας 70/524/ΕΟΚ του Συμβουλίου όσον αφορά τα πρόσθετα στις ζωοτροφές
(86/29/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/524/ΕΟΚ του Συμβουλίου της 23ης Νοεμβρίου 1970 όσον αφορά τα πρόσθετα στις ζωοτροφές (1), όπως τροποποιήθηκε τελευταία από την οδηγία 85/520/ΕΟΚ της Επιτροπής (2), και ιδίως το άρθρο 7,
Εκτιμώντας:
ότι οι διατάξεις της οδηγίας 70/524/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων·
ότι η πρόοδος που επιτεύχθηκε στον τομέα της ανάλυσης επιτρέπει να ορισθεί η χημική σύνθεση των αντιβιοτικών παραγόντων της tylosine και εφεξής να περιορισθεί η έγκριση γι' αυτό το πρόσθετο στις φωσφορικές ενώσεις της tylosine·
ότι η χρησιμοποίηση του αντιβιοτικού «flavophospholipol» δοκιμάστηκε στα κουνέλια με επιτυχία σε ορισμένα κράτη μέλη· ότι θα πρέπει να επιτραπεί προσωρινά αυτή η νέα χρησιμοποίηση της flavophospholipol σε εθνικό επίπεδο αναμένοντας ότι θα μπορέσει να γίνει αποδεκτή σε κοινοτικό επίπεδο·
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής για τις Ζωοτροφές,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα της οδηγίας 70/524/ΕΟΚ τροποποιούνται σύμφωνα με το παράρτημα της παρούσας οδηγίας.
Άρθρο 2
Τα κράτη μέλη θέτουν σε ισχύ τις αναγκαίες νομοθετικές, ρυθμιστικές και διοικητικές διατάξεις για να συμμορφωθούν προς τις διατάξεις του άρθρου 1, το αργότερο μέχρι τις 3 Δεκεμβρίου 1986 και ενημερώνουν αμέσως την Επιτροπή.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 5 Φεβρουαρίου 1986.

Labels: 17